
           МОДЕЛ ЗА АДАПТАЦИЯ В ДЕТСКА ГРАДИНА „НАДЕЖДА“
                                         ( деца на възраст 2–4 години)

I. ОБЩИ ПОЛОЖЕНИЯ
Настоящият модел за адаптация в Детска градина „Надежда“ регламентира принципите, етапите и дейностите за плавното и успешно адаптиране на децата на възраст 2-4 години към условията на детската градина, като отчита възрастовите, индивидуалните и емоционалните им потребности.
Настоящият модел е неразделна част от Правилника за дейността на Детска градина „Надежда“.
II. ЦЕЛИ НА АДАПТАЦИЯТА
1. Осигуряване на чувство за сигурност и емоционален комфорт;
2. Плавно отделяне на детето от семейството;
3. Привикване към нова социална и предметна среда;
4. Изграждане на доверие между дете, педагогически екип и родители;
5. Развитие на начална самостоятелност и социални умения.
III. ОСНОВНИ ПРИНЦИПИ
1. Индивидуален и щадящ подход към всяко дете;
2. Постепенност и последователност в адаптационния процес;
3. Партньорство и активна комуникация с родителите;
4. Предвидим дневен режим;
5. Позитивна подкрепа и насърчаване.
    IV.МЕТОДИ И ПОДХОДИ
      1. Игрови метод – чрез песни, ритмични игри, танци.
      2.Арт-терапевтични дейности – рисуване с пастели, апликации, моделиране.
      3.Сензорни игри – кубчета, меки играчки, пъзели.
      4.Емоционална подкрепа – прегръдка, окуражаване, положителни думи.
V. ЕТАПИ НА АДАПТАЦИОННИЯ ПРОЦЕС
1. Подготвителен етап – срещи и консултации с родителите, запознаване със средата, попълване на анкетна карта.
2. Начален етап – кратък престой на детето в групата, свободни игри, ритуали за посрещане и изпращане.
3. Основен етап – постепенно удължаване на престоя, включване в режимни моменти, подкрепа при изграждане на навици.
4. Заключителен етап – пълно включване в дневния режим и стабилизиране на емоционалното състояние.
VI. СПЕЦИФИКА ПО ВЪЗРАСТОВИ ГРУПИ
2-годишни деца
– по-кратък престой в началото;
– акцент върху емоционалната сигурност;
– поддържане на познати навици от дома;
– засилено взаимодействие с родителите.
3–4 годишни
– подкрепа при отделяне от родителя;
– изграждане на умения за самостоятелност;
– усвояване на правила за групово общуване;
– развитие на социални и комуникативни умения.
VII. РОЛИ И ОТГОВОРНОСТИ
  1.Педагогическият екип:
– създава спокойна и подкрепяща среда;
– наблюдава и документира адаптационния процес;
– поддържа регулярна връзка с родителите.
     2. Роля на учителя
- Учителят  спокойно и с  усмивка  посреща всяко дете по име.
- Организира уютен кът с любими играчки, където новодошлите могат да се уединят.
- Поддържа постоянство в режима – това дава предвидимост и сигурност.


- Отговаря на плача с прегръдка, нежни думи, песен или игра.
- Насърчава изразяването на емоции и ги приема без осъждане.
- Създава малки ритуали за привързаност – поздрав сутрин, песничка за лягане.
- Наблюдава внимателно реакциите на всяко дете и отчита личните му особености.
- Дава възможност за постепенна адаптация – първо с родител, после за кратко време без него.
- Работи различно с по-самостоятелните и по-плахите деца.
- Организира кратки и забавни занимания (песни, ритмични игри, танци), които лесно ангажират вниманието.
- Включва децата в режимни моменти (подреждане, хранене, сън) като игра.
- Насърчава сътрудничество и приятелство между връстниците.
- Поддържа ежедневна обратна връзка с родителите
- Споделя наблюдения и дава съвети за подпомагане на адаптацията у дома.
- Изгражда доверие и партньорство с родителите, за да усеща детето еднаква подкрепа и от двете страни.
- Показва търпение, обич и уважение към всяко дете.
- Работи в екип с помощник-възпитателя за плавна организация.
- Съхранява спокойствие дори в трудни ситуации, защото децата „четат“емоциите му.
- Опазва и съхранява достойнството на всяко дете.
       3. Роля на родителите:
– съдействат за плавната адаптация;
– предоставят необходимата информация за детето;
– проявяват търпение, доверие и последователност.
  -Позитивна нагласа – родителят говори с добро за детската градина и показва доверие към екипа
  -Уеднаквяване на дневния режим за осигуряване на плавен преход /детето да се научи да се храни и спи в точно определено време, ранно ставане, режим вкъщи/

   -Друг важен момент е психологическата подготовка – родителите да създадат положителна нагласа към новото място. Добре е няколко дни преди официалното постъпване в детската градина, детето да се запознае с новите условия на средата. 
  -Необходимо е родителите да запознаят учителя с детето , с неговите навици и умения. 
   -Препоръчително е раздялата с родителите да става бързо. много важни са емоциите на родителя. Колкото по-нерешителен е той, толкова по-тревожно ще бъде детето.
    -Добре е да се създаде семеен ритуал преди воденето на детето в детската градина – кратък поздрав, прегръдка, любима играчка. 
     -На детето трябва да бъде обяснено след кое събитие от деня ще го вземат. 
      -Добре е да бъдат създадени правила, които да се спазват при раздяла. Детето има нужда от граници и правила, за да се адаптира по-бързо. 
       -От значение е редовното ходене на детска градина. Нека детето свикне с мисълта, че то има задължение от понеделник до петък е на детска градина, както родителите са на работа. 

       VIII. ДЕЙНОСТИ ЗА ПОСТИГАНЕ НА ЦЕЛИТЕ
1. Създаване и поддържане информационна среда за родители, прилагане, подходи и форми за запознаване с програмната система в детската градина. 
1. Разработване и прилагане ефективен  механизъм за консултация с родители 
1. Поддържане на обратна връзка
1. Родителски срещи 
1. Тренинги, лектории 
1. Участие в празничния календар
1. Проучване на мнението на родителите чрез анкета. 
1. Изработване на съвместни апликации, драматизации на приказки, рисуване, игри. 



      IX .ОЧАКВАНИ РЕЗУЛТАТИ
1. Ефективно и позитивно общуване 
1. Информираност на родителите за вътрешния ред, вътрешната документация и правилата. 
1. Информация за протичане на образователния процес. 
1. Информация за дейността на детската градина. 
1. Информация за постиженията на детето (  индивидуални резултати)
1. Информация за детската градина ( учител, директор, за мнението на родителите)
1. Сплотеност на участниците в предучилищното образование 
1. Споделена отговорност
1. Единен подход към децата 
1. Развитие на ценностната система на децата. 
1. Присъствие и участие на родители в отделните дейности на децата в групата – рисуване, пеене, игри . 
    X. ПРОСЛЕДЯВАНЕ И ОЦЕНКА
Адаптационният процес се проследява чрез системно педагогическо наблюдение, разговори с родителите и водене на педагогическа документация. При необходимост се предприемат допълнителни мерки за подкрепа.
 

МОДЕЛЪТ ЗА АДАПТАЦИЯ Е  НЕРАЗДЕЛНА ЧАСТ ОТ ПРАВИЛНИКА ЗА ДЕЙНОСТТА НА ДЕТСКАТА ГРАДИНА!






VII. ПРОСЛЕДЯВАНЕ И ОЦЕНКА
Адаптационният процес се проследява чрез системно педагогическо наблюдение, разговори с родителите и водене на педагогическа документация. При необходимост се предприемат допълнителни мерки за подкрепа.

